Ritratt: Miguela Xuereb .td_uid_2_6172db527c23f_rand.td-a-rec-img{text-align:left}.td_uid_2_6172db527c23f_rand.td-a-rec-img img{margin:0 auto 0 0} L-Assoċjazzjoni Għawdxija tat-Turiżmu (GTA) wriet it-tħassib tagħha dwar in-nuqqas ta' konnettività tal-metro mall-gżira Għawdxija. Fi stqarrija maħruġa l-Ġimgħa, il-GTA qalet li l-proposta li turi 25 stazzjon madwar Malta, naqset milli tkun estiża għal Ghawdex u staqsiet għaliex il-fatt li l-proġett ta' mina taħt il-baħar bejn Malta u Għawdex għadu fuq l-aġenda tal-Gvern, hekk kif din l-infrastruttura mhux qed tkun marbuta ma' sistema tal-metro bħala proposta għall-gżira Għawdxija. Semmiet kif l-argument, li sabiex tkun estiża s-sistema tal-metro lejn Għawdex trid tiżdied il-popolazzjoni ta' Għawdex b'50,000 persuna mhux validu. Skont statistika maħruġa mill-Uffiċju Nazzjonali tal-Istastika, fl-2019, Għawdex ra total ta' 215,272 viżitaturi domestiċi u 180,978 turist li qattgħu minn tal-anqas lejl fuq il-gżira u 1,527,528 turist li żar għal ġurnata. Minħabba f'hekk, il-GTA tenniet li jekk Għawdex se jkun konness ma' Malta b'rabta permanenti, dan għandu jkun parti minn sistema estiża ta' metro mal-pajjiż kollu. Il-GTA semmiet ukoll kif skont l-istatistika tal-NSO, fl-2020, l-għadd ta' residenti Għawdxin li jaħdmu Malta laħaq it-3,284, filwaqt li fl-2019, skont l-istess sors, 1,654 student Għawdxi qasmu lejn Malta sabiex jieħdu l-edukazzjoni terzjarja tagħhom. L-Assoċjazzjoni b'hekk staqsiet jekk in-numri msemmija ġewx miqjusa meta kien qed isir l-istudju tal-metro. Fl-aħħar nett, L-Assoċjazzjoni appellat lill-Gvern biex jerġa' jikkunsidra l-pożizzjoni tiegħu dwar il-mina proposta għall-vetturi bejn Malta u Għawdex, u minflok jintegraha mas-sistema tal-metro proposta. Fl-2019, l-Assoċjazzjoni tal-Ħaddiema Għawdxin li jaħdmu Malta, AGEM, kienet saħqet li metro li tgħaqqad lil Għawdex ma' diversi postijiet f'Malta tista' tkun soluzzjoni li taqdi l-bżonnijiet tal-ħaddiema Għawdxin. Kienet qalet ukoll kif l-awtoritajiet għandhom joqogħdu attenti u jevalwaw is-soluzzjonijet, il-mezzi u t-tipi l-iżjed bżonnjużi sabiex ikun hemm titjib fil-kwalità. Metro aħjar minn mina – Ħaddiema Għawdxin f'Malta .td_uid_3_6172db527c6c3_rand.td-a-rec-img{text-align:left}.td_uid_3_6172db527c6c3_rand.td-a-rec-img img{margin:0 auto 0 0}